CELEX: 31998R0191
Language: da
Date: 1998-01-20 00:00:00
Title: Rådets forordning (EF) nr. 191/98 af 20. januar 1998 om ændring af forordning (EØF) nr. 1442/88 om ydelse for produktionsårene 1988/1989 til 1997/1998 af præmier for endelig nedlæggelse af vinarealer

Avis juridique important

|

31998R0191

Rådets forordning (EF) nr. 191/98 af 20. januar 1998 om ændring af forordning (EØF) nr. 1442/88 om ydelse for produktionsårene 1988/1989 til 1997/1998 af præmier for endelig nedlæggelse af vinarealer  

EF-Tidende nr. L 020 af 27/01/1998 s. 0015 - 0015

RÅDETS FORORDNING (EF) Nr. 191/98 af 20. januar 1998 om ændring af forordning (EØF) nr. 1442/88 om ydelse for produktionsårene 1988/1989 til 1997/1998 af præmier for endelig nedlæggelse af vinarealer RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 43,under henvisning til forslag fra Kommissionen (1),under henvisning til udtalelse fra Europa-Parlamentet (2),under henvisning til udtalelse fra Det Økonomiske og Sociale Udvalg (3), ogud fra følgende betragtninger:Loftet på 25 000 ha, som er fastsat for hvert af de to sidste produktionsår, jf. artikel 1, stk. 1, andet afsnit, litra a), i forordning (EØF) nr. 1442/88 (4), vil ikke blive nået, fordi nogle medlemsstater har givet afkald på at anvende ordningen, mens andre kun har anvendt den i meget begrænset omfang;det antal hektar (50 ha), som Tyskland fik tildelt, har vist sig at være alt for lille, hvilket gør det vanskeligt at foretage en fordeling, som svarer til de forskellige vindyrkningsområders behov; det vil derfor være hensigtsmæssigt at forhøje antallet af hektar og dermed gøre det muligt at nå de i ordningen fastsatte mål;som følge af ændringen af arealet, der kan modtage en endelig nedlæggelsespræmie i produktionsåret 1997/1998, gør fristerne til at ansøge om præmie, til at forpligte sig til rydning og til at indgive ansøgninger til EUGFL det ikke muligt at bringe ordningen i anvendelse; de fastsatte frister bør derfor forlænges -UDSTEDT FØLGENDE FORORDNING:Artikel 1 Forordning (EØF) nr. 1442/88 ændres på følgende måde:1) I artikel 1, stk. 1, andet afsnit, litra a), ændres tallet »50« vedrørende Tyskland til »1 000«, og tallet »13 000« vedrørende Spanien ændres til »12 050«.2) I artikel 4 tilføjes følgende stk.:»6. Uanset stk. 1 og 2 gælder det for produktionsåret 1997/1998:- at fristen i stk. 1 for indgivelse af præmieansøgninger fastsættes til den 30. april 1998- at fristen i stk. 2 for rydning fastsættes til den 31. maj 1988.«3) I artikel 15, stk. 1, tilføjes følgende afsnit:»Som en undtagelse fra første afsnit indgives ansøgningerne for produktionsåret 1997/1998 inden den 1. juni 1998.«Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 20. januar 1998.På Rådets vegneJ. CUNNINGHAMFormand(1) EFT C 312 af 14. 10. 1997, s. 20.(2) Udtalelse afgivet den 14. januar 1998 (endnu ikke offentliggjort i Tidende).(3) Udtalelse afgivet den 10. december 1997 (endnu ikke offentliggjort i Tidende).(4) EFT L 132 af 28. 5. 1988, s. 3. Forordningen er senest ændret ved forordning (EF) nr. 534/97 (EFT L 83 af 25. 3. 1997, s. 2).